Avocatul Adrian Cuculis a dezvăluit detalii șocante despre crima care a avut loc în 7 decembrie 2023, în Sectorul 3 din București. O persoană prezentă la locul crimei ar fi trimis imagini live cu cadavrul. Reacția procurorilor este la fel de șocantă ca imaginile cu cadavrul.
În cazul lui Beatrice, tânăra în vârstă de 24 de ani, ucisă de către patronul de 72 de ani al magazinului la care lucra, apar noi dezvăluiri șocante.
Cineva a filmat imginlie de la locul crimei, un magazin dintr-un complex rezidențial situat în Sectorul 3, care arată cadavrul și balta de sânge în care a fost lăsată victima de către criminal.
Parchetul nu a considerat filmarea drept probă
"Apar probe incredibile cum că înainte ca poliția să intre în perimetrul infracțional, acolo unde se afla cadavrul, o persoana necunoscută era în interior și făcea fie o transmisie live, fie discuta cu altcineva pe video cu cadavrul lângă ei/ele", spune Avocatul Cuculis.
Cel mai șocant detaliu este însă că Parchetul nu a considerat imaginile drept probă relevantă în anchetă.
"Halucinantă este și poziția Parchetului, care NU consideră "utilă" proba, rezumându-se doar la recunoașterea făcută de către inculpat", a mai spus avocatul Cuculis.
Cuțit și drujbă, instrumentele crimei
Tânăra era însărcinată în patru luni la momentul crimei. După ce a înjunghiat-o de mai multe ori cu un cuțit, criminalul ar fi folosit și o drujbă.
Autopsia și expertiza ADN au confirmat faptul că bătrânul, Paul Bușe, nu era tatăl fătului. Alte dezvăluiri arată că patronul i-ar fi împrumutat 15.000 lei victimei și începuse să-i oprească bani din salariu pentru recuperarea sumei.
"Recunosc fata, atât. Nu regret"
Unul dintre motivele crimei ar fi fost faptul că Beatrice plănuia să plece din țară, pentru a fi cât mai departe de patronul vârstnic care era îndrăgostit de ea. După crimă, bărbatul s-a predat la secția 12 de poliție din București.
"Eu recunosc... Recunosc fapta, sunt responsabil pentru ea, dar nu doresc să dau nicio declaraţie. Recunosc fapta, atât. Asta e singura declaraţie, recunosc fapta şi nu o regret. O recunosc şi nu o regret. Nu mai insistaţi.
Încep să am repulsie faţă de dumneavoastră, insistaţi prea mult de când am venit aici, mă pisaţi cu întrebări, v-am spus, rămâne între mine şi Dumnezeu, nu vă supăraţi, nu mai întrebaţi, vă rog frumos", a spus criminalul la începutul lunii martie, citat de Antena 3.
Paul Bușe este arestat preventiv și riscă cea mai grea pedeapsă pentru omor.